stanford-oval/wikipedia huggingface dataset:
Metsänjalostus

Metsänjalostus tähtää hyvälaatuisten ja - kasvuisten siementen ja taimien tuottamiseen metsänviljelyä varten. Luonnonvarakeskus (Luke) vastaa käytännön metsänjalostustoiminnasta Suomessa. Jalostustoiminta keskitettiin Metsäntutkimuslaitokseen (Metla) vuoden 2000 alussa, jolloin Metsänjalostussäätiön toiminta yhdistettiin Metlaan. Tehtävät ovat vuoden 2015 alusta Luonnonvarakeskuksessa.
Metsänjalostuksella pyritään tuottamaan riittävästi perinnöllisesti korkeatasoista ja monimuotoista puunsiementä. Suomessa jalostettavia puulajeja ovat mänty, kuusi ja rauduskoivu, haapa, tervaleppä ja siperianlehtikuusi.
Aiheesta muualla

Luonnonvarakeskus: Metsänjalostus (Arkistoitu – Internet Archive)
Mauritz Gestrin

Otto Mauritz Gestrin (27. marraskuuta 1837 Ulvila – 1. lokakuuta 1910 Tampere) oli suomalainen liikemies, keräilijä ja konsuli.
Ulvilan nimismiehen poikana syntynyt Gestrin kävi Porin alkeiskoulua ja oli sitten kuuden vuoden aijan liikeapulaisena Carl Gustaf Wolffin liikkeessä Vanhassa Vaasassa ja sen jälkeen joitakin vuosia Nicanderin liikkeessä Pietarissa hoitaen Suomeen kohdistuneita liikeasioita. Gestrin ryhtyi sitten itsenäiseksi agentiksi ja piti myös kauppaliikettä Helsingissä. Gestrin oli oululaisen Veljekset Åströmin nahkatehtaan asiamiehenä tehtaan perustamisesta lähtien. Tampereelle Gestrin muutti vuonna 1896.
Gestrin oli tunnettu taiteen ja antiikkiesineiden keräilijänä.
Gestrin oli naimisissa Suomen kaartin soittokunnan johtajan tyttären Clara Floesselin (1842–1893) kanssa. Heidän poikansa liikemies Werner Mauritz Gestrin (1876–1952) oli naimisissa arkkitehti Hilja Gestrinin, o.s. Kainulainen kanssa.
Michal Trávníček

| Michal Trávníček |
| --- | --- |

Henkilötiedot
Syntynyt: 14. maaliskuuta 1980 (ikä 44) Děčín, Tšekkoslovakia
Kansalaisuus:   Tšekki
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  94 kg
Seura
Seura:  HC Litvínov
Sarja:  Extraliga
Pelaajaura
Pääsarjaura:  1998–
Aik. seurat:  St. John's Maple Leafs (AHL) HC Zlín (Extraliga)
NHL-varaus:  228. varaus, 1998 Toronto Maple Leafs
Michal Trávníček (s. 14. maaliskuuta 1980 Děčín, Tšekkoslovakia) on tšekkiläinen jääkiekkoilija, pelipaikaltaan vasen laitahyökkääjä.
Trávníček on pelannut vuosina 1998–2020 lähes koko uransa Tšekin Extraligan HC Litvínovissa. Hän on välillä pelannut myös muutaman ottelun saman liigan HC Zlínissä kaudella 2005–2006. Hän sai NHL-varauksen, kun Toronto Maple Leafs varasi hänet numerolla 228 varaustilaisuuden 1998 kahdeksannella kierroksella, ja kaksi vuotta varauksensa jälkeen hän siirtyi pelaamaan AHL:n St. John's Maple Leafsiin, Toronton silloiseen farmijoukkueeseen. Hän pelasi St. John'sissa kahdella kaudella, koko kauden 2000–2001 sekä osan kaudesta 2001–2002, josta pelasi osan myös HC Litvínovissa. Trávníček on tehnyt Extraligassa pelaaminaan vuosina parhaimmillaan 25 tehopistettä yhden runkosarjakauden aikana, mikä tapahtui kaudella  2008–2009, jolla hän pelasi 52 ottelua ja teki kahdeksan maalia sekä antoi 17 maaliin johtanutta syöttöä.
Kaudeksi 2020–2021 hän siirtyi Tšekin toiseksi korkeimmalla sarjatasolla 1. česká hokejová ligassa pelaavaan HC Slovan Ústí nad Labemin joukkueeseen.
Trávníček on edustanut Tšekin jääkiekkomaajoukkuetta Euro Hockey Tourin otteluissa kaudella 2003–2004. Hän on pelannut myös Tšekin alle 20-vuotiaiden maajoukkueessa. Marraskuussa 1999, jolloin Tšekki kohtasi Helsingissä pelatussa nuorten ottelussa  Ruotsin, Trávníček aiheutti korkealla mailalla vamman Ruotsin Mattias Weinhandlin vasempaan silmään tilanteessa, jossa Weinhandl oli hetkeä aikaisemmin koukannut häntä mailallaan. Vaikka tapaus oli Trávníčekin itsensä mukaan puhdas vahinko, Kansainvälinen jääkiekkoliitto langetti hänelle tilanteesta myöhemmin samana vuonna kolmen vuoden pelikiellon maaotteluhin. Aiemmin samana vuonna hän oli saanut kahden ottelun pelikiellon sylkäistyään päin linjatuomaria jääkiekon nuorten maailmanmestaruuskilpailuissa pelatussa ottelussa.
Aiheesta muualla

Michal Trávníček The Internet Hockey Databasessa (englanniksi)
Mauritz Hammarberg

Mauritz Hammarberg
Lars Mauritz Fabian Hammarberg (20. tammikuuta 1871 Nackan kunta, Ruotsi – 1947) oli ruotsalainen puutarha-arkkitehti. Vuosina 1906–1936 hän toimi Tukholman kaupunginpuutarhurina.
Hammarberg hankki kokemusta puutarha-alalta useissa Ruotsin kartanoissa. Vuosina 1889-1891 hän työskenteli Suomessa Helsingissä Helsingin kaupunginpuutarhassa. Hän valmistui vuonna 1893 Ruotsin kuninkaallisen maatalousakatemian puutarhakoulusta ja teki vuosina 1894–1898 opintomatkoja Saksaan, Englantiin ja Ranskaan.
Vuosina 1898–1906 Hammarberg toimi kaupunginpuutarhurina Turussa Suomessa. Hammarbergin suunnitelmiin perustuvat muun muassa Turun Kupittaanpuiston ensimmäiset lintulammikot vuodelta 1905 ja vuonna 1912 avattu Kupittaan maauimala. Vuonna 1906 Hammarberg palasi Ruotsiin ja työskenteli siellä Tukholman kaupunginpuutarhurina vuoteen 1936. Tuona aikana hän suunnitteli kaupunkiin useita puistoja, joihin kuuluu muiden muassa vuosina 1929–1930 toteutettu Nobelparken.
Käännös suomeksi
Matosinhos

| Matosinhos |
| --- | --- |
 lippu:  vaakuna
 Matonsinhosin sijainti
 Koordinaatit: 41°11′0″N, 8°42′0″W 
Valtio:  Portugali
Alue:  Norte
Ala-alue:  Grande Porto
Piiri:  Porto
Hallinto:  
 – Hallinnon tyyppi:  Kunta
 – Pormestari:  Guilherme Pinto
Pinta-ala:  
 – Kokonaispinta-ala:  62,42 km²
Väkiluku (2011):  175 478
 – Väestötiheys:  2 811 as./km²
 
 www.cm-matosinhos.pt 
Infobox OKVirheellinen NIMI-arvo: 
Matosinhos on kunta Porton piirissä, Portugalissa. Siitä tuli kaupunki 1984. Sen pinta-ala on 62,2 km² [lähde? ] ja väkiluku noin 175 500.
Matosinhosin nykyinen pormestari on Guilherme Pinto.
Freguesiat

Matosinhos
Leça da Palmeira
Senhora da Hora
São Mamede de Infesta
Leça do Balio
Custóias
Guifões
Santa Cruz do Bispo
Perafita
Lavra
Aiheesta muualla

Kuvia tai muita tiedostoja aiheesta Matosinhos Wikimedia Commonsissa
Viralliset sivut (Arkistoitu – Internet Archive) (portugaliksi)
Porton piirin kunnat
Amarante
Baião
Felgueiras
Gondomar
Lousada
Maia
Marco de Canaveses
Matosinhos
Paços de Ferreira
Paredes
Penafiel
Porto
Póvoa de Varzim
Santo Tirso
Trofa
Valongo
Vila do Conde
Vila Nova de Gaia
Metsänhoidollisia toimenpiteitä

| Metsänhoidollisia toimenpiteitä |
| --- | --- |

Kirjailija:  Ritva Kovalainen ja Sanni Seppo
Kieli:  suomi
Genre:  valokuvateos
Kustantaja:  Hiilinielu tuotanto & Miellotar
Julkaistu:  2009
Sivumäärä:  200 s.
ISBN:  978-952-99113-4-9
Löydä lisää kirjojaKirjallisuuden teemasivulta
Metsänhoidollisia toimenpiteitä on Ritva Kovalaisen ja Sanni Sepon valokuvateos. Kuvateoksena teos jatkaa osin jo unohtunutta valokuvauksen yhteiskuntakriittistä perinnettä.
Teos sai 2009 Suomen Taideyhdistyksen kirjallisuuspalkinnon. Palkintolautakunnan perustelujen mukaan se kertoo kriittisesti, siitä "mihin pelkkää taloudellista hyötyä tavoittelevat metsänhoidolliset toimenpiteet ovat johtaneet".
Aiheesta muualla

Kirjan esittely (Arkistoitu – Internet Archive) (arkistoitu versio)
Palkittu teos Suomen taideyhdistyksen sivulla (Arkistoitu – Internet Archive)
Mesodermi

Mesodermi on yksi alkionkehityksen alussa määräytyvistä alkiokerroksista, joka sijaitsee alkiolevyssä  endodermin ja ektodermin välissä.
Mesodermin soluista syntyy mm. selkäranka, selkäjänne, sydän, verisuonet, verisolut, munuaiset, lihakset, luita, ruumiinontelon seinämä ja ihon verinahka. Varhaisessa mesodermissa sijaitsee alkion gastrulaation aloittava organisaattorikeskus.
Muodostus

Mesodermi syntyy varhaisesta ektodermista endodermin indusoimana. Parhaiten mesodermin induktio tunnetaan kynsisammakolla (Xenopus), jonka yksilönkehitystä on tutkittu runsaasti. Xenopus-varhaisalkio on jakautunut kahteen erinäköiseen puoliskoon: vaaleampaan ruskuaisen täyttämään vegetaaliseen puoleen ja pigmentoituneeseen tummaan animaaliseen puoleen. Vegetaalisesta puolesta kehittyy endodermi ja animaalisesta puolesta pääsääntöisesti ektodermi. Vegetaalinen puoli sisältää erityisiä munasolusta perittyjä proteiineja (mm. Vg-1 ja VegT), jotka viestittävät osaa animaalisesta puolesta kehittymään mesodermiksi.
Erilaiset monimutkaiset viestireitit vaikuttavat mesodermin erilaistumiseen moniksi mesodermityypeiksi.
Mesodermityypit

Alla on lueteltuna alkion mesodermityypit, sekä niistä kehittyvät yksilön osat.
Kordamesodermi: selkäjänne
Dorsaalimesodermi: selkäranka, kylkiluut, lihaksia, verinahka
Lateraalilevymesodermi: sydän ja verenkiertoelimistö, ruumiinontelon seinämä
Intermediaarinen mesodermi: munuaiset, sukupuolirauhaset
Pään mesodermi: kasvojen luustolihakset
Messerschmitt Me 410

Me 410
Messerschmitt Me 410 Hornisse ("herhiläinen") oli toisen maailmansodan aikainen, Saksan ja Unkarin käyttämä raskas hävittäjälentokone. Se oli Me 210:n jatkokehittelymalli, johon oli korjattu Me 210:ä vaivannut vakausongelma.
Suunnittelu ja kehitys

Me 210:n suunnittelu oli aloitettu jo vuonna 1939, mutta se osoittautui erittäin epävakaaksi eikä koskaan päässyt täysimittaiseen tuotantoon. Useita muutoksia tehtiin versioissa Me 210C ja D. Tutkimusten edetessä Me 210D:hen päätettiin sen sijaan ottaa käyttöön kokonaan uusi konetyyppi, Me 410.
Suurin ero Me 210:n ja 410:n välillä oli Daimler-Benz DB 603 -moottorien käyttöönotto. DB 603 -malli oli tehokkaampi kuin Me 210 C:ssä käytetty Daimler-Benz DB 605. Moottorin suorituskyvyn kasvaessa Me 410:n maksiminopeus oli 625 km/h. Huomattavasti parantuivat myös kohoamisnopeus, toimintakorkeus ja ennen kaikkea matkanopeus, joka nousi 579 kilometriin tunnissa.
Koneessa oli aikaisemmasta versiosta pidennetty nokka ja huippuluokan etureunasolakot, joita molempia oli testattu Me 210:ssä ja todettu huomattavasti käsittelyä parantavaksi. Solakot oli alun perin tarkoitus lisätä itse Me 210:een.
Toimitukset alkoivat tammikuussa 1943, kaksi vuotta myöhemmin kuin alkuperäinen suunnitelma oli vaatinut, ja jatkuivat syyskuuhun 1944 asti, jolloin yhteensä 1160 konetta oli rakennettu Messerschmittin Augsburgin ja Dornierin Münchenin tehtailla.
Messerschmitt Me 321

Messerschmitt Me 321 -koneita lentokentällä.
Messerschmitt Me 321 Gigant oli natsi-Saksan sotilaallinen rahtiliitokone.
Siihen sopi 200 aseistettua sotilasta tai yksi Panzerkampfwagen IV.
Sen suunnittelua johti diplomi-insinööri Josef Fröhlich. Hän suunnitteli koneen muutamassa kuukaudessa Englantiin suunniteltua hyökkäystä varten. Helmikuussa 1941 koneella lennettiin ensimmäiset testilennot kolmen Me 110:n hinatessa sitä. Huhtikuussa 1942 Gigant oli varustettu omin moottorein. Lentokone kehittyi Messerschmitt Me 323 V2:ksi, jossa oli kuusi moottoria.
Aiheesta muualla

Geschichte und technische Daten der Me-321
Deutsche Lastenflugzeuge im 2. Weltkrieg (Arkistoitu – Internet Archive)
Max Ammermann

| Mitalit> Maa:   Saksan keisarikunta.Miesten soutu. Olympialaiset  | Mitalit> Maa:   Saksan keisarikunta.Miesten soutu. Olympialaiset  | Mitalit> Maa:   Saksan keisarikunta.Miesten soutu. Olympialaiset  | Maa:   Saksan keisarikunta> Miesten soutu. |
| --- | --- | --- | --- |
|  Pronssia | Pariisi 1900 | perämiehellinen nelikko-A |  |
Max Ammermann (5. marraskuuta 1878 – ?) oli saksalainen soutaja ja olympiamitalisti. Hän kilpaili vuoden 1900 kesäolympialaisissa Pariisissa ja oli siellä mukana saamassa pronssia perämiehellisessä nelikossa.
Mikanlampi

Mikanlampi voi olla:
Mikanlampi, vakavesi Oulussa
Mikanlampi, vakavesi Pudasjärvellä
Mikanlampi, vakavesi Suonenjoella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mikanlampi”, voi hakea sivunnimihaulla, laajalla sivunnimihaulla tai tekstihaulla.
Mental Care Foundation

| Mental Care Foundation> Tiedot |
| --- | --- |
Toiminnassa:  2003–
Tyylilaji:  thrash metal, groove metal
Kotipaikka:  Kokkola
Laulukieli:  englanti
Jäsenet:  Lance Lawrence Thruster, laulu   Antti Hokkala, kitara   Pasi Kauppinen, bassokitara   Lauri Bexar, rummut  
Levy-yhtiö:  Low Frequency Records, 2005  
Aiheesta muualla
Kotisivut
Infobox OKNimi-testi OK: 
Mental Care Foundation on suomalainen thrash/groove metal -yhtye, joka on perustettu Kokkolassa vuonna 2003. Yhtyeen keulahahmo on Sonata Arctican kosketinsoittajanakin kunnostautunut Henrik Klingenberg.
Mental Care Foundationin lyyriset teemat keskittyvät alkoholiin. Yhtyeen musiikillisia vaikuttajia ovat Pantera, Slayer ja Testament.
Jäsenet

Lance Lawrence Thruster – laulu
Antti Hokkala – kitara
Pasi Kauppinen – basso
Lauri Bexar – rummut
Diskografia

Alcohol Anthems (2005,  Low Frequency Records)
Hair of the Dog (2006,  omakustanne)
III (2022)
Six Pack Attack!!! (2012,  omakustanne)
Promo (2003)
The Holy Bastards (2006)
Aiheesta muualla

Mental Care Foundation Myspacessa (englanniksi)
Mental Care Foundation Encyclopaedia Metallumissa (englanniksi)
Mikao Usui

Mikao Usui
Mikao Usui (jap. 臼井甕男; 15. elokuuta 1865 – 9. maaliskuuta 1926) oli japanilainen liikemies, joka tunnetaan reiki-luontaishoidon ja koulutuksen kehittäjänä ja löytäjänä. Hän lähti nelivuotiaana tendailuostariin aloittaakseen opintonsa. Myöhemmin hän eteni aina tohtorinarvoihin. Hän puhui sujuvasti vieraita kieliä ja perehtyi länsimaiseen lääketieteeseen, teologiaan, filosofiaan ja psykologiaan.
Usui matkusti 1900-luvulla Kuramavuorelle kolmen viikon kurssille, jonka sisältöön kuuluivat todennäköisesti paasto, meditaatio, veisaus ja rukous. Kurssin tuloksena Usuille tuli väitteiden mukaan yliluonnollisesti tieto hoitomenetelmästä, reikistä, jota harjoittaakseen hän perusti Usui Reiki Ryoho Gakkai -järjestön vuonna 1922. Hän kuoli sydänkohtaukseen opetusmatkallaan Fukyamassa.
Usuin oppilaiden joukossa oli Chujiro Hayashi, joka puolestaan opetti reikin ulkomaille vienyttä Hawayo Takataa.
Mauritz Hallberg

Mauritz Hallberg
Emil Fredrik Mauritz Hallberg (2. elokuuta 1851 Tukholma – 27. helmikuuta 1924 Helsinki) oli suomalainen poliitikko, moninkertainen valtiopäivämies ja RKP:n kansanedustaja vuosina 1910–1911.
Hallberg syntyi Tukholmassa tupakkatehtailija Karl Fredrik Hallbergin ja Kristina Charlotta Morinin pojaksi. Hallberg valmistui koneenrakentajaksi ja meni vuonna 1879 naimisiin Anna Emilia Schildtin kanssa. Hänet nimettiin valtioneuvokseksi 1908 ja valittiin Suomen eduskuntaan Uudenmaan läänin vaalipiiristä. Hänet nimitettiin Ruotsin Pohjantähden Ritariksi 1908.
Hallbergista tuli vuonna 1923 filosofian kunniatohtori Helsingin yliopistossa. Hänen mukaansa on nimetty ruotsinkielisistä tieteellisistä teoksista myönnettävä valtioneuvos Mauritz Hallbergin palkinto.
Hallberg oli jo ennen eduskuntatyötään ollut porvarissäädyssä Heinolan edustaja valtiopäivillä 1882 ja Helsingin edustaja 1888, 1891, 1894, 1897, 1899, 1900, 1904–1905 ja 1905–1906.
Hallberg perusti 1877 Hjalmar Schildtin kanssa toiminimen Schildt & Hallberg ja oli perustamassa ja johtamassa muitakin suuria yrityksiä. Hänet valittiin 1888 suomalaisen kauppavaltuuskunnan puheenjohtajaksi, ja hän oli vuodesta 1882 lähtien useimmilla valtiopäivillä. Hän oli jäsenenä komiteassa, joka 1895 asetettiin laatimaan uutta liikennesääntöä ja liikennetaksaa, ja samana vuonna esikaupunkikomiteassa.
Hallberg oli rahojen ja mitalien keräilijä ja julkaisi teoksen Minnespenningar öfver enskilda personer födda eller verksamma i Finland
Mauritz Hallbergin poika oli pankinjohtaja, liikemies ja numismaatikko Ejnar Hallberg.
Julkaisut

Minnespenningar öfver enskilda personer födda eller verksamma i Finland. Helsingfors: Svenska litteratursällskapet i Finland 1906
Några anteckningar om Åbo mynten, Helsingfors: Schildt 1919
Michele Pennisi

Michele Pennisi
Michele Pennisi (s. 23. marraskuuta 1946) on italialainen roomalaiskatolinen arkkipiispa. Hänet vihki papiksi Caltagironen hiippakuntaan Carmelo Canzonieri 9. syyskuuta 1972. Hänet nimitettiin 12. huhtikuuta 2002 Piazza Armerinan hiippakunnan johtoon, ja piispaksi konsekroinnin suoritti 3. heinäkuuta Salvatore De Giorgi, jota avustivat Salvatore Pappalardo ja Paolo Romeo.
8. helmikuuta 2013 Pennisi sai nimityksen Monrealen arkkipiispaksi.
Matorin kieli

| Matori> Tiedot |
| --- | --- |
Alue:  Siperia
Virallinen kieli:  ei virallista asemaa
Puhujia:  0
Sija:  ei 100 suurimman joukossa
Kirjaimisto:  ei kirjakieltä
Kielitieteellinen luokitus
Kielikunta:  uralilaiset kielet
Kieliryhmä:  samojedikielet eteläsamojedikielet
Kielikoodit
ISO 639-3:  mtm
 Ohje 
Kamassin ja matorin murteiden puhuma-alat englanninkielisellä kartalla.
Matori (motori) on kuollut uralilainen kieli, joka kuului samojedikielten eteläsamojedilaiseen ryhmään. Sitä puhuivat matorit. Muita eteläsamojedilaisia kieliä ovat kamassi ja selkuppi.
Historia

Matori sammui 1840-luvulla. Sitä puhuttiin Siperiassa Sajanvuorten pohjoisosassa lähellä Mongolian pohjoisrajaa. Matorin puhujat olivat levittäytyneet laajalle alueelle Jenisein varrella sijaitsevan Minusinskin alueen itäosista aina Baikaljärven seudulle asti. Toisinaan omina kielinä pidettävät taigi ja karagassi ovat matorin murteita. Karagassia puhuttiin erityisesti alueen itäosissa Baikaljärven seudulla. Matorin puhujat ovat sulautuneet ympärillä asuviin altailaisia kieliä puhuviin kansoihin, erityisesti hakassin- ja tuvankielisiin, ja näin heidän oma äidinkielensä on sammunut.
Murteita

Matori
Taigi
Karagassi
Aiheesta muualla

Eugen Helimskin Matorin kielioppi Die Matorische Sparche (saksaksi)
Mikanlampi (Pudasjärvi)

| Mikanlampi |
| --- | --- |
Valtiot:  Suomi 
Paikkakunta:  Pudasjärvi
Koordinaatit:  65°24′05″N, 26°51′50″E
Vesistöalue ja valuma-alueen tietoja
Laskujoki:  Mikanoja Livojokeen
Järvinumero:  61.519.1.001 
Mittaustietoja
Pinnankorkeus:  112,4 m 
Rantaviiva:  2,36 km 
Pinta-ala:  0,3385 km² 
 fiMikanlampi 
Mikanlampi on lampi Pudasjärven kaupungissa Pohjois-Pohjanmaalla. Se sijaitsee lähellä Pudasjärven kirkonkylää Livojoen eteläpuolella. Sen pinta-ala on 33,9 hehtaaria ja rantaviivan pituus 2,4 kilometriä. Lampi on autio ja muodoltaan pyöreähkö. Rannat ovat pääosin suota tai soistunutta metsämaata.
Mikanlampi sijaitsee Iijoen vesistössä (vesistöaluetunnus 61) Livojoen valuma-alueen (61.5) Livojoen alaosan alueella (61.51), jonka Mikanojan valuma-alueeseen (61.519) se kuuluu. Lammen vedenpinnan korkeus on 112,4 metriä mpy. Lampi saa vetensä ympäröiviltä soilta. Lisäksi Hamppulampi laskee puroa pitkin Mikanlammen kaakkoiskulmaan. Mikanlampi laskee sen länsipäästä lähtevää kapeaa Mikanojaa pitkin Livojokeen.
Michal Šlesingr

| Mitalit | Mitalit | Mitalit |  |
| --- | --- | --- | --- |
|  Michal Šlesingr Vancouverin olympialaisissa 2010. |  Michal Šlesingr Vancouverin olympialaisissa 2010. |  Michal Šlesingr Vancouverin olympialaisissa 2010. |  |
Maa:   Tšekki
Miesten ampumahiihto
| MM-kilpailut  | MM-kilpailut  | MM-kilpailut  |  |
|  Kultaa | Kontiolahti 2015 | sekaviesti |  |
|  Hopeaa | Antholz-Anterselva 2007 | sprintti |  |
|  Pronssia | Antholz-Anterselva 2007 | normaalimatka |  |
Michal Šlesingr  kuuntele ääntämys (ohje) (s. 3. helmikuuta 1983) on tšekkiläinen ampumahiihtäjä ja lajinsa kolminkertainen MM-mitalisti.
Šlesingr voitti hieman yllättäen MM-hopeaa sprintistä ja pronssia normaalimatkalta Antholzin MM-kisoista 2007. Lisäksi hän sijoittui samoissa kisoissa neljänneksi takaa-ajossa ja kahdenneksikymmenenneksi yhteislähdössä. Hän toimi myös ankkurina viidenneksi sijoittuneessa Tšekin viestijoukkueessa. Kontiolahden MM-kilpailuissa 2015 hän hiihti kolmannen osuuden kultaa voittaneessa Tšekin sekaviestijoukkueessa. Olympialaisissa hänen paras sijoituksensa henkilökohtaisessa kilpailussa on vuoden 2010 Vancouverin kisojen yhteislähtökilpailun 16. tila.
Šlesingr sijoittui arvokilpailujen ulkopuolella ensimmäisen kerran maailmancup-kilpailun kärkikolmikkoon oltuaan kolmas yhteislähtökilpailussa Hanti-Mansijskissa 9. maaliskuuta 2008. Ensimmäisen voittonsa hän saavutti yhteislähtökilpailussa Oslossa 16. maaliskuuta 2008. Šlesingr on 5.1.2017 mennessä yltänyt maailmancupissa yhteensä kaksitoista kertaa kolmen parhaan joukkoon, näistä kymmenen kertaa muissa kuin arvokilpailuissa.
Arvokisasijoitukset

MM-kilpailut:
Hanti-Mansijsk 2003: normaalimatkalla 27:s, sprintissä 50:s, takaa-ajossa 39:s, viestissä kuudes
Oberhof 2004: 20 km:llä 22:s, sprintissä 41:s, takaa-ajossa 44:s, viestissä kahdeksas
Hochfilzen 2005: normaalimatkalla yhdeksäs, sprintissä 59:s, takaa-ajossa kahdeksastoista, yhteislähdössä 21:s, viestissä yhdestoista
Hanti-Mansijsk 2005: sekaviestissä neljäs
Anterselva 2007: normaalimatkalla pronssia, sprintissä hopeaa, takaa-ajossa neljäs, yhteislähdössä kahdeskymmenes, viestissä viides
Östersund 2008: normaalimatkalla kymmenes, sprintissä kuudes, takaa-ajossa viides, yhteislähdössä 26:s, viestissä seitsemäs
Pyeongchang 2009: normaalimatkalla 38:s, sprintissä 32:s, takaa-ajossa 19:s, viestissä kymmenes
Hanty-Mansijsk 2011: normaalimatkalla 12:s, sprintissä 12:s, takaa-ajossa kahdeksas, yhteislähdössä 26:s, viestissä kymmenes
Ruhpolding 2012: normaalimatkalla kuudes, sprintissä 25:s, takaa-ajossa 29:s, yhteislähdössä 12:s, viestissä yhdeksäs, sekaviestissä kahdeksas
Nové Město 2013: normaalimatkalla 30:s, sprintissä 52:s, viestissä kuudes
Kontiolahti 2015 : normaalimatkalla 14:s, sprintissä seitsemäs, takaa-ajossa neljäs, yhteislähdössä viides, sekaviestissä kultaa, viestissä kuudes
Oslo 2016: normaalimatkalla 20:s, sprintissä 15:s, takaa-ajossa 12:s, yhteislähdössä 17:s, viestissä viides, sekaviestissä kuudes
Hochfilzen 2017: normaalimatkalla 18:s, sprintissä 42:s, takaa-ajossa 30:s, yhteislähdössä 13:s, viestissä kymmenes
Olympialaiset
Torino 2006: normaalimatkalla 45:s, sprintissä 55:s, takaa-ajossa 32:s, viestissä kuudes
Vancouver 2010: normaalimatkalla 17:s, sprintissä 18:s, takaa-ajossa 29:s, yhteislähdössä 16:s, viestissä seitsemäs
Sotši 2014: normaalimatkalla 57:s, sprintissä 31:s
Maailmancupin palkintosijat

Kausi 2006–2007: Antholz toinen sprintissä, kolmas normaalimatkalla
Kausi 2007–2008: Hanti-Mansijsk kolmas yhteislähdössä, Oslo voitto yhteislähdössä
Kausi 2010–2011: Oberhof kolmas sprintissä, Fort Kent toinen sprintissä; maailmancupin kokonaiskilpailussa yhdeksäs
Kausi 2011–2012: Östersund toinen normaalimatkalla; maailmancupin kokonaiskilpailussa kymmenes
Kausi 2012–2013: Hanti-Mansijsk kolmas yhteislähdössä
Kausi 2014–2015: Östersund kolmas normaalimatkalla, Ruhpolding kolmas yhteislähdössä; maailmancupin kokonaiskilpailussa kahdeksas, normaalimatkan cupissa neljäs
Kausi 2015–2016: Ruhpolding kolmas takaa-ajossa
Kausi 2016–2017: Oberhof toinen sprintissä
Miika Laiho

Miika Laiho (s. 16. elokuuta 1994) on suomalainen moottoriurheilija. Hän on kilpaillut Suomen Rotax Max Challenge -sarjassa vuosina 2008–2012 voittaen sarjan mestaruuden vuosina 2008, 2010 ja 2012. Vuosina 2009 ja 2011 hän sijoittui sarjan toiseksi. Vuonna 2013 Laiho kilpailee Formula Renault NEC -sarjassa suomalaisessa P1 Motorsport -tallissa.
Aiheesta muualla

Miika Laihon verkkosivut (Arkistoitu – Internet Archive)
Mikanlampi (Oulu)

| Mikanlampi |
| --- | --- |
Valtiot:  Suomi 
Paikkakunta:  Oulu
Koordinaatit:  65°01′45″N, 26°04′33″E
Vesistöalue ja valuma-alueen tietoja
Laskujoki:  Mikanlamminoja
Järvinumero:  60.022.1.002 
Mittaustietoja
Pinnankorkeus:  65,2 m
Rantaviiva:  0,99 km 
Pinta-ala:  0,0394 km² 
 fiMikanlampi 
Mikanlampi on Kiiminkijoen vesistöalueeseen kuuluva lampi Vesalassa Ylikiimingin suuralueella Oulussa. Lampi sijaitsee Kiiminkijoen sekä seututien 833 eteläpuolella noin kilometrin päässä Vesalankylän itäpuolella ja noin neljän kilometrin päässä Ylikiimingin taajamasta länteen.
Mikanlampi on suoperäinen vesiallas, jota ympäröivät joka puolelta vaikeakulkuiset suorannat. Matalan lammen rannat ovat rikkonaisia. Alueella pesii jonkin verran vesilintuja, pääasiassa sorsalintuja.
Lampi saa vetensä ympäröiviltä soilta sekä kaivetuista ojista. Suurin järveen laskeva oja on Karahkan kylän Suolammista laskeva Suolamminoja. Järvi laskee vetensä Kiiminkijokeen Mikanlamminojaa pitkin.
Max Alexander

Max Alexander (s. 11. toukokuuta 1981 Camden, New Jersey) on yhdysvaltalainen nyrkkeilijä. Hän tuli tunnetuksi tosi-tv-kilpailusta Contender – Haastaja.
Aiheesta muualla

Max Alexander Internet Movie Databasessa. (englanniksi)